钦定古今图书集成/明伦汇编/闺媛典/第167卷 > 王慕贞
## 钦定古今图书集成/明伦汇编/闺媛典/第167卷 > 王慕贞

按《绍兴府志》：“王慕贞，山阴王子清女。幼喜读书，能识
字，许字刘志学。刘故荡子，未婚，客燕十馀载不返，移
书令女他适，女不可。及刘客死，父母议更聘，女泣云：
‘刘母瞽双目，以乞贷度日，为其聘媳，二十馀年不得
一日之养，可乎’？乃往事刘母七年。刘母没，守墓数月，
忽得微疾，沐浴焚香，端坐而死。时盛夏，陈尸不臭而”
有香，邑令躬往祭奠，巡盐使者捐赀建祠，同沈烈妇
祀之。